Motî:Bovegne - Wikipedia

# Motî:Bovegne

### Èn årtike di Wikipedia.

Bovegne [n.pl.] ancyin ptit ban del Walonreye, e F. Bouvignes-sur-Meuse, dedja rebané avou 5500 Dinant e 1964 (divant les grands rebanaedjes); limero diyalectolodjike: [D 38]. Ortografeye disfondowe UCW pol posse: Bovègne. Sipotaedje des djins: les magneus d' as. No di des plaeces di Bovegne: a Rmeypré (e F. Remepret), Bouyet, Wespin. >> S' il est d' Bovegne, k' i vegne; s' il est d' Dinant, nos l' ritchesrans: a) dijhêye ki rmimbere li viye lûte etur Bovegne et Dinant. b) dijhêye po rire cwand on novea-vnou vout moussî dins ene binde. Istwere: Dispu bele ådje, gn a yeu on tchstea so les cresses di Bovegne. E 1180, li conte do Hinnot, Bådwin V, essere Bovegne, ki n' riprezinte k' on gros viyaedje. Bénrade, Bovegne va divni on bork, avou èn eclôzeure, ki rçût e 1213 ene tchåte di liberté do Conte di Nameur. Ça fwait k' les djins d' Bovegne divnèt les sfwaits des bordjoes d' Nameur. Tote li moyinådje å long, on va cnoxhe les margayes etur Bovegne eyet Dinant, cisse-ciale estant payis d' Lidje. Mins les margaye n' espaitchèt nén l' comiece inte les deus vijhéns, et les djins d' Bovegne si rsintèt foirt do crexhaedje del dinantreye. Li mestî des bateus d' keuve î est florixhant des trevéns då Tchårlukin. Mins les rascråwes kimincèt avou les gueres inte l' Espagne eyet l' France. E 1554, Bovegne est bouxheye djus pås sôdårds da Hinri II, li rwè d' France. Dispu don, li veye discrexhe todi dpus, et les bateus d' keuve schipèt-st evoye. Nerén, Bovegne est co li dmorance d' on drossåd, et on gros bork avou deus martchîs, so tot l' tins d' l' Ancyin Redjeme. Disfondowes: Bovègne, Bouvègne, Bouvigne. Scriyta: Bovinas, Bovinias (1107), Bovinis (1184), Bovingne (1229). Etimolodjeye: patwès latén "bovinia" (cinse ås boûs), rl a: Bovesse, Bouvgniye.

Pus di racsegnessol pårteye eciclopedeye: Bovegne

Prin del pådje «http://wa.wikipedia.org../../../b/o/v/Mot%C3%AE%7EBovegne_88ce.html»

##### Views

- Årtike
- Copene
- Modêye d' asteure

##### Cweri